verkeerd – Sonder Kwinte en Kwale
December 10, 2019 by Sonder Kwinte en Kwale
Ek kan dit nog so duidelik onthou. Ek het iemand vir wie ek baie respek gehad het, gevra om vir my te bid. Toe hy vra waaroor hy moet bid, was al wat ek kon sê dat ek gevoel het daar was iets verkeerd met my. Diep binne-in my. Ek, 'n volwasse persoon, het nie die regte woorde gehad nie.
Dit was 'n skande.
Laat ek dit duidelik stel; dit was nie 'n skuldgevoel nie. As jy skuldig voel, besef jy dat jy 'n fout gemaak het. 'n Skande is wanneer jy voel dat jy die fout is. Daar is 'n groot verskil.
'n Skande oortuig ons dat die ware self moet wegkruip, omdat niemand die ware self wil sien nie. Ons is benoud by die gedagte dat die ware self presies die een is vir wie God sien. Dit was presies wat ek ondervind het, as gevolg van dinge wat lank gelede van my gesê en aan my gedoen is. Daardie woorde en dade het in my bly vassteek en het 'n verwronge lens geword waardeur ek myself gesien het.
Die waarheid is: God sien wel ons ware self, elke stukkie van ons, en nogtans verwelkom Hy ons met ope arms en met liefde. Wanneer Hy na ons kyk wat Christus se volgelinge is, sien Hy vlekkelose dogters en seuns, want Jesus het gesterf om ons skande op Hom te neem. Ons kan die skande laat vaar en die waarde wat Hy op ons plaas, koester.
Dit klink alles goed en wel, en dit is, maar ek het die volgende geleer. Om ontslae te raak van skande, is nie 'n eenmalige daad nie. Skande is soos lae wat ek aftrek vir elke leuen wat ek geglo het, dit insien en dan verwerp. Dan raak ek vir altyd ontslae van die skande en vervang elkeen met spesifieke waarhede uit God se Woord.
Dis nie 'n vinnige, maklike of eenvoudige proses nie, maar dit is lig. God glo nie die onwaarhede wat jy oor jouself glo nie, maar Hy sal dit van jou af wegvat, as jy Hom toelaat.
gooi die skande weg
Identifiseer die leuens wat jy geglo het en begin om God se waarhede te verklaar en daarvolgens te leef.
Tagged skandes, verkeerd, verwronge, WaarheidLeave a comment
Die Gawe van Woede
May 7, 2019 by Sonder Kwinte en Kwale
Soms voel jou lewe soos 'n stilstaande spruit. Jy voel asof jy die vreugde en geesdrif van vroeër verloor het. Jy is desperaat vir iets wat hierdie spruit van jou lewe weer kan skoonmaak. Woede kan deel van die oplossing wees.
Aanvanklik kan jy dink dat woede 'n sondige emosie is en kan jy skuldig voel oor die woede wat jy ervaar. Maar kom ons kyk vanuit 'n ander perspektief na woede. Die Woord identifiseer nie woede as sonde nie. Efesiërs 4:26 wys aan ons dat woede iets is wat kan lei tot sonde as ons dit toelaat om ons te beheer. Eintlik is woede die mees produktiewe emosie wat ons ervaar, wat dit juis so uitdagend maak om te beheer.
"Wanneer ons dit verkeerd aanwend, kan woede ons verhoudings vernietig."
Maar wanneer dit reg aangewend word, kan woede die perfekte brandstof wees vir ons veerkragtigheid. Dis waar! God, wat ons na sy beeld gemaak het, het ons geskep met 'n kapasitiet om woede te ervaar. God het ons geskep met 'n emosie binne-in ons wat ons uit verdrukking kan lei. So, kom ons rig hierdie kragtige emosie doelgerig op wat ons ookal gevange hou, hetsy vernietigende teologie, vernietigende denke of vernietigende oorlewingsvaardighede.
Dink daaraan: Dra jy net die gewig van jou aanvanklike lyding of ook nog die gewig van die lyding wat volg uit gevangeneskap? Om vasgevang te word is gevaarlik. Dit is nie so eenvoudig soos om pyn uit te rek nie. Deur vasgevang te wees nooi jy in der waarheid addisionele pyn in jou lewe in. Daar is 'n prys aan verbonde. Jy word beroof wanneer jy vasgevang is. Om vasgevang te wees behoort jou kwaad te maak!
God kan woede gebruik om die stilstaande spruit van ons lewens skoon te maak. Daarom daag ek jou uit om toepaslike woede toe te laat om momentum op te bou wat jou sal help om terug te bons uit die seer wat jou gevange hou.
Woede kan jou help om die alombekende "Hoekom?" te vervang net 'n nuwe en verfrissende "Wat nou?" Vra jouself: Wat moet ek doen om seker te maak dat ek hierdie storm oorleef? Wat is dit wat ek moet leer om seker te maak dat ek floreer in hierdie storm? Hoe sal ek veerkragtigheid bou?
As jy vandag woede ervaar, gebruik dit as momentum om vry te kom!
Hoe het woede 'n deel gevorm van jou lyding? Hoe het dit jou gehelp om verandering in jou lewe te bring? Watter veranderinge kan woede jou nou help maak?